โฮเซ เฟร์เรร์

โฮเซ บิเซนเต เฟร์เรร์ เด โอเตโร อิ ซินตรอนJose Ferrer (American actor) - Britannica Online Encyclopedia. Britannica.com. Retrieved on 2012-05-12. (; 8 มกราคม ค.ศ. 1912 – 26 มกราคม ค.ศ. 1992) หรือเป็นที่รู้จักในชื่อ โฮเซ เฟร์เรร์ เป็นนักแสดงและผู้กำกับชาวปวยร์โตรีโก ผู้ชนะเลิศรางวัลออสการ์, รางวัลลูกโลกทองคำ และรางวัลโทนี ได้ชื่อว่าเป็นนักแสดงเชื้อสายฮิสแปนิกคนแรกที่ได้รับรางวัลออสการ์ จากภาพยนตร์เรื่อง Cyrano de Bergerac (ค.ศ. 1950)

ผลงานการแสดงของเฟร์เรร์ได้รับการยอมรับที่โรงละครอเมริกันในปี ค.ศ. 1981 ซึ่งเขาได้รับการแต่งตั้งให้เป็นอเมริกันเธียเตอร์ฮอลล์ออฟเฟม ในปี ค.ศ. 1985 เขาเป็นนักแสดงคนแรกที่ได้รับเกียรติขึ้นรับเหรียญศิลปินดีเด่นแห่งชาติจากโรนัลด์ เรแกน และเมื่อวันที่ 26 เมษายน ค.ศ. 2012 การไปรษณีย์แห่งประเทศสหรัฐอเมริกายังออกแสตมป์เป็นรูปของเฟร์เรร์ในฐานะผู้มีผลงานโดดเด่นอีกด้วย

ด้านชีวิตส่วนตัว เฟร์เรร์แต่งงานทั้งหมดห้าครั้งและมีบุตรทั้งหมดหกคน นอกจากนี้ เขายังเป็นลุงของนักแสดงจอร์จ คลูนีย์ และยังสามารถพูดภาษาสเปน, อังกฤษ, ฝรั่งเศส, และอิตาลีได้อีกด้วย เฟร์เรร์เสียชีวิตด้วยโรคมะเร็งลำไส้ใหญ่ในคอรัลเกเบิลส์ รัฐฟลอริดาในปี ค.ศ. 1992 ร่างของเขาถูกฝังอยู่ที่ซานตามารีอามักดาเลนาเดปาซซีส์ในสุสานเก่าซานฮวน บ้านเกิดของเขา

 อ้างอิง 

 แหล่งข้อมูลอื่น 

 José Ferrer collection 

หมวดหมู่:บุคคลที่เกิดในปี พ.ศ. 2455
หมวดหมู่:บุคคลที่เสียชีวิตในปี พ.ศ. 2535
หมวดหมู่:นักแสดงชายชาวอเมริกัน
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:เสียชีวิตจากมะเร็งลำไส้
หมวดหมู่:ศิลปินสังกัดอาร์ซีเอวิคเตอร์